**A 100. sorszámú Tejtermékgyártó megnevezésű részszakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A részszakképesítés azonosító száma: 31 541 09

1.2. Részszakképesítés megnevezése: Tejtermékgyártó

1.3. Iskolai rendszerű szakképzésben a szakképzési évfolyamok száma: -

1.4. Iskolarendszeren kívüli szakképzésben az óraszám: 480-720

**2. EGYÉB ADATOK**

2.1. A képzés megkezdésének feltételei: iskolai előképzettség vagy bemeneti kompetenciák teljesítése

2.1.1. Iskolai előképzettség: alapfokú iskolai végzettség

2.1.2. Bemeneti kompetenciák: iskolai előképzettség hiányában a képzés megkezdhető a 3. mellékletben az élelmiszeripari szakmacsoportra meghatározott kompetenciák birtokában.

2.2. Szakmai előképzettség: -

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 30%

2.7. Gyakorlati képzési idő aránya: 70%

2.8. Szintvizsga: -

2.9. Az iskolai rendszerű képzésben az összefüggő szakmai gyakorlat időtartama: -

**3. PÁLYATÜKÖR**

**3.1. A részszakképesítéssel legjellemzőbben betölthető munkakörök, foglalkozások**

|  |  |  |  |
| --- | --- | --- | --- |
|  | A | B | C |
|  | **FEOR száma** | **FEOR megnevezése** | **A szakképesítéssel betölthető munkakörök** |
| 3.1.1. | 7113 | Tejfeldolgozó, tejtermékgyártó | Elsődleges tejkezelő |
| 3.1.2. | 7113 | Tejfeldolgozó, tejtermékgyártó | Friss és tartós tejtermékek gyártója |
| 3.1.3. | 7113 | Tejfeldolgozó, tejtermékgyártó | Gomolyaalapanyag-készítő |
| 3.1.4. | 7113 | Tejfeldolgozó, tejtermékgyártó | Kefir-, joghurtkészítő |
| 3.1.5. | 7113 | Tejfeldolgozó, tejtermékgyártó | Tej-, tejszínpasztőröző és -sterilező |
| 3.1.6. | 7113 | Tejfeldolgozó, tejtermékgyártó | Tejcsomagoló |
| 3.1.7. | 7113 | Tejfeldolgozó, tejtermékgyártó | Tejfejtő |
| 3.1.8. | 7113 | Tejfeldolgozó, tejtermékgyártó | Tejfeldolgozó |
| 3.1.9. | 7113 | Tejfeldolgozó, tejtermékgyártó | Tejföl- és túrókészítő |
| 3.1.10. | 7113 | Tejfeldolgozó, tejtermékgyártó | Tejporkészítő |
| 3.1.11. | 7113 | Tejfeldolgozó, tejtermékgyártó | Tejtermék előkészítő |
| 3.1.12. | 7113 | Tejfeldolgozó, tejtermékgyártó | Tejtermékgyártó |
| 3.1.13. | 7113 | Tejfeldolgozó, tejtermékgyártó | Üzemi tejátvevő |
| 3.1.14. | 7113 | Tejfeldolgozó, tejtermékgyártó | Vajkészítő |
| 3.1.15. | 7113 | Tejfeldolgozó, tejtermékgyártó | Vajleszedő |
| 3.1.16. | 8111 | Élelmiszer-, italgyártó gép kezelője | Tejipari gép kezelője |

**3.2. A részszakképesítés munkaterületének rövid leírása:**

A Tejtermékgyártó feladata a különböző tejtermékek (a friss fogyasztású, savanyított, alvasztott, tartós termékek, valamint a vaj, túró) technológiai műveleteinek szakszerű, önálló, gazdaságos végrehajtása a munka-, tűz-, környezetvédelmi és higiéniai követelmények maradéktalan betartásával.

A részszakképesítéssel rendelkező képes:

- alapanyagokat (tej, tejszín,) átvenni, minősíteni, tisztítani, kezelni, minőségét ellenőrizni, tárolni, előkészíteni,

- tej tisztítását, fölözését, zsírtartalmának beállítását, homogénezését, pasztőrözését, hűtését elvégezni,

- pasztőrözött tejféleségek, tejkészítmények és tejszínkészítmények gyártásának műveleteit megvalósítani (fogyasztói tej, soványtejes-kakaó, pudingféleségek, natúr és ízesített joghurt és kefir, tejföl, habtejszín, natúr és ízesített tartós termékek),

- vaj- és vajkészítményeket gyártani,

- különböző típusú kultúrákat, oltókat és egyéb adalék- és ízesítő anyagokat alkalmazni,

- túrót gyártani különböző állatfajok tejének felhasználásával,

- sűrített, porított terméket gyártani,

- gyártásközi fizikai, kémiai, érzékszervi vizsgálatokat elvégezni, a késztermékeket ellenőrizni és minősíteni,

- technológiai berendezéseket, gépeket beállítani, üzemeltetni, tisztítani,

- tejüzem víz- és energia-gazdálkodását megszervezni,

- melléktermékeket, hulladékokat kezelni,

- munkafolyamatok munka-, tűz-, környezetvédelmi és higiéniai szabályait betartani és betartatni,

- vállalkozást indítani, működtetni, termékeket értékesíteni.

**3.3. Kapcsolódó szakképesítések:**

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 34 541 10 | Tejipari szakmunkás | szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A részszakképesítés szakmai követelménymoduljainak az állam által elismert**  **szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 10900-16 | Tejtermékgyártás |
| 4.4. | 10890-16 | Élelmiszeripari vállalkozások működtetése |

**5. VIZSGÁZTATÁSI KÖVETELMÉNYEK**

**5.1. A komplex szakmai vizsgára bocsátás feltételei:**

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A részszakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 10900-16 | Tejtermékgyártás | szóbeli, gyakorlat |
| 5.2.4. | 10890-16 | Élelmiszeripari vállalkozások működtetése | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

**5.3. A komplex szakmai vizsga vizsgatevékenységei és vizsgafeladatai:**

**5.3.1. Gyakorlati vizsgatevékenység**

A vizsgafeladat megnevezése: **Tejtermékgyártás**

A vizsgafeladat ismertetése: Különböző tejtermékek (friss fogyasztású, savanyított, alvasztott, tartós termékek, vaj), technológiai műveleteinek szakszerű, önálló, gazdaságos végrehajtása a munka-, tűz-, környezetvédelmi és higiéniai követelmények maradéktalan betartásával.

A készítendő tejtermék típusához megfelelő alapanyagok felhasználásával friss fogyasztású, savanyított, alvasztott, tartós termékeket, vajat gyárt, elvégzi az aktuális technológiai műveleteket. Készterméket ellenőriz és minősít.

A vizsgafeladat időtartama: 120 perc

A vizsgafeladat aránya: 70%

**5.3.2. Központi írásbeli vizsgatevékenység**

A vizsgafeladat megnevezése: -

A vizsgafeladat ismertetése: -

A vizsgafeladat időtartama: -

A vizsgafeladat aránya: -

**5.3.3. Szóbeli vizsgatevékenység**

A vizsgafeladat megnevezése: **Tejtermékgyártás műveletei és gépei**

A vizsgafeladat ismertetése: Különböző tejtermékek gyártásának fizikai, kémiai, mikrobiológiai alapjai, a technológiai műveletek jellemzése (friss fogyasztású, tartós termékek, savanyított termékek, túró és túrókészítmények, vaj és vajkészítmények), gépek és berendezések ismertetése.

A vizsgafeladat időtartama: 30 perc (felkészülési idő 20 perc, válaszadási idő 10 perc)

A vizsgafeladat aránya: 30%

**5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:**

A részszakképesítéssel kapcsolatos előírások a http://nive.hu/ weblapon érhetők el a Vizsgák menüpont alatt.

**5.5. A szakmai vizsga értékelésének a szakmai vizsgaszabályzattól eltérő szempontjai: -**

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Laboratóriumi vizsgálatokhoz szükséges eszközök, berendezések (élelmiszervizsgáló laboratórium):  - érzékszervi minősítéshez szükséges eszközök, berendezések,  - savfok, pH meghatározáshoz szükséges eszközök, berendezések,  - tej zsírtartalmának meghatározásához szükséges eszközök, berendezések,  - túró zsírtartalmának meghatározásához szükséges eszközök, berendezések,  - tej sűrűségének meghatározásához szükséges eszközök, berendezések,  - kultúrakészítéshez szükséges eszközök, berendezések,  - hőmérséklet, térfogat és tömeg méréséhez szükséges eszközök, berendezések,  - oldatkészítéshez szükséges eszközök, berendezések,  - szárazanyag-, nedvesség- és hamutartalom meghatározásához szükséges eszközök, berendezések. |
| 6.3. | Tejüzemben szükséges eszközök, berendezések:  - alapanyag-tárolók, szűrők  - tisztítócentrifuga, fölözőgép, pasztőr, homogénező berendezés (a sajt típusától függően)  - alvadék-leválasztók, csurgató berendezések  - csomagológépek  - mérőműszerek, biztonságtechnikai berendezések |
| 6.4. | Melléktermékek, hulladékok kezelésére, esetleges hasznosítására szolgáló eszközök, berendezések |
| 6.5. | Munka-, tűz- és környezetvédelmi berendezések, eszközök |

**7. EGYEBEK**